Malte og Anders blev fredag introduceret til noget, de aldrig før havde prøvet. Nemlig kæphesteridning. - Du skal have en utrolig god form. Det er utrolig hårdt i forhold til, hvad man lige forventer. Og så skal du faktisk også have masser af teknik som dressur. Jeg blev overrasket over det, fortæller Anders Jul Sørensen, der er elev på Tårs Skole. - Det havde jeg godt nok ikke lige hørt om, før vores lærer fortalte om det. Det tænkte vi, det var lidt sjovt, og ja, det var det også, bakker klassekammeraten Malte Ørnbøl Pedersen op. Det var til det traditionelle Hjørring Dyrskue, som åbnede fredag, at drengene blev udfordret. En chance for landmændene Et andet sted på dyreskuet var der skønhedskonkurrence for køer, hvor fire kvægeresser deltog i forskellige discipliner. - Vi er bedste yngre ko på Hjørring dyreskue. Så det er jo fantastisk, erkender Jan Jakobsen, der er hjælper for Skibsby. Dyreskue er en stolt og gammel tradition og måske mere aktuel end nogensinde, fordi stadig færre mennesker har direkte kontakt med erhvervet. - Det er et sted, hvor vi landmænd kommer og præsenterer det yderste af vores dyre, forklarer Torben Farum, der er formand for Landbo Nord. - Dyreskuet er jo en opdragschance for landbruget at vise, hvad landbruget kan. Men også at få forklaret, at en flæskesteg kommer fra en gris og ikke fra en køledisk. Og mælk kommer fra en ko og ikke hen fra køleskabet. Og sådan kunne man blive ved, bakker borgmester i Hjørring Kommune, Søren Smalbro (V), op. Se hele inslaget, hvor drengene forsøger sig med kæphesteridning herunder:

Opsummering:
Hjørring Dyrskue er en gammel tradition.